# Maiherpri

Maiherpri, Maiherperi o Maiherpra (m3ỉ-ḥr-prỉ, "lleó del camp de batalla") va ser un noble egipci de la dinastia XVIII. Va ser enterrat a la tomba KV36 de la Vall dels Reis. Probablement va viure durant el govern de Tuthmosis IV i en algun moment va rebre l'honor d'un enterrament a la necròpolis reial.

## Títols

Maiherpri era portador dels títols següents:
* Fill de la guarderia
* Portador del Ventall a la dreta del Rei
S'especula que el primer títol significava que havia crescut a la guarderia reial com a príncep d'un territori vassall, o potser que era fill d'una esposa menor o concubina del faraó.
Va ser dels primers durant l'Imperi Nou a tenir el segon títol, i era literalment cert que era al costat del faraó, probablement com a conseller o escorta. Més tard durant l'Imperi Nou, aquest mateix títol també es va utilitzar per a designar els virreis de Cuix.

## Tomba

La tomba de Maiherperi és la KV36, situada a l'est de la Vall dels Reis. Va ser descoberta per Víctor Loret l'any 1899. La fossa amb cambra és petita i sense decorar, però la cambra es va trobar intacta. Fa 3,79 m de llargada, 4,04 m d'amplada i aproximadament 1,57 m d'alçada. La superfície és de 15,3 m². La profunditat del pou és de 6 m. Les troballes es troben al Museu Egipci del Caire.
Henutsen en jeroglífic :
A la seva tomba s'hi va trobar un papir que el representava amb la pell negra, el que va portar els estudiosos a creure que era un egipci d'ascendència nubia. El papir és una còpia del Llibre dels morts, que als ulls d'alguns investigadors és "el més famós i possiblement el més bonic llibre dels morts".
La seva mòmia va ser desembolicada per Georges Daressy el març de 1901, revelant una cos de pell fosca que coïncidia amb la representada a la seva còpia del Llibre dels Morts. Daressy va pensar que aquest era probablement el color natural de la pell de Maiherperi, sense la presència de possibles canvis de color pel procés de momificació. També tenia els cabells llanosos i ben arrissats, que va resultar ser una perruca que s'havia enganxat al cuir cabellut. L'examen del seu cos va revelar que va morir quan era un jove d'entre 25 i 30 anys.

## Referències

* 1 2 3 4 Forbes, 1998, p. 104.
* 1 2 Forbes, 1998, p. 106.
* ↑ Murnane, 1998, p. 2016.
* ↑ Rice, 1999, p. 104.
* ↑ «The Valley of the Kings» (en anglès). Theban Mapping Project. [Consulta: 20 gener 2024].
* ↑ «Book of the Dead of Maiherpri» (en anlgès). http://wysinger.homestead.com/. Arxivat de l'original el 2012-03-16. [Consulta: 20 gener 2024].
* ↑ Malek, Moss i Porter, 1964, p. 56.
* ↑ Cline i O'Connor, 2006, p. 216.
* ↑ Cline i O'Connor, 2006, p. 315.
* 1 2 Forbes, 1998, p. 105.
* ↑ VVAA, 2011, p. 318.

## Bibliografia

* Cline, Eric H.; O'Connor, David B. Thutmose III: A New Biography (en anglès). University of Michigan Press, 2006. ISBN 0-472-11467-0.
* Forbes, Dennis C. Tombs, Treasures, Mummies: Seven Great Discoveries of Egyptian Archaeology (en anglès). KMT Communications Inc., 1998. ISBN 1-879388-06-5.
* Malek, Jaromir; Moss, Rosalind L. B.; Porter, Bertha. Topographical Bibliography of Ancient Egyptian Hieroglyphic Texts, Statues, Reliefs and Paintings (en anglès). vol. 3ː Memphis, Part I Abu Rawash to Abusir. Griffith Institute, 1974. ISBN 978-0900416101.
* Murnane, William J. «Chapter 6. The Organization of Government Under Amenhotep III». A: Amenhotep III: Perspectives on His Reign (en anglès). University of Michigan Press, 1998, p. 173–222. ISBN 0-472-08833-5.
* Rice, Michael. Who's Who in Ancient Egypt (en anglès). Londres: Routledge, 1999. ISBN 0-415-15448-0.
* VVAA «Atherosclerosis in Ancient Egyptian Mummies». Journal of the American College of Cardiology: Cardiovascular Imaging, 4, 4, 2011, pàg. 315–327. DOI: 10.1016/j.jcmg.2011.02.002.